A BIZOTTSÁG 78/2007/EK RENDELETE
(2007. január 26.)
a rizs vonatkozásában a 327/98/EK rendelet által megnyitott vámkontingens keretében, 2007. január 1-jétől17-ig benyújtott kérelmek alapján kibocsátandó behozatali engedélyekről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
A 327/98/EK bizottsági rendelet (3) a rizsre és a törmelékrizsre vonatkozó behozatali vámkontingenseket nyitott meg, és rendelkezett azok kezelésének módjairól, származási ország szerint felosztva és több alidőszakra bontva a szóban forgó kontingenseket az említett rendelet IX. mellékletének megfelelően.
(2)
A 327/98/EK rendelet 1. cikke (1) bekezdésének a), b), c) és d) pontjában előírt kontingensek esetében az első alidőszakot január hónap képezi.
(3)
A 327/98/EK rendelet 8. cikkének a) pontja szerinti közlemények alapján megállapítható, hogy a 09.4148, 09.4154, 09.4112, 09.4117, 09.4118, 09.4119 és 09.4166 tételszámú kontingensek esetében az említett rendelet 4. cikkének (1) bekezdésével összhangban 2007. január 1-től2007. január 17-ig benyújtott kérelmek a rendelkezésre álló mennyiségnél nagyobb mennyiségre vonatkoznak. Ezért helyénvaló az igényelt mennyiségekre alkalmazandó elosztási együttható rögzítésével meghatározni, hogy a behozatali engedélyek milyen mennyiségekre bocsáthatók ki.
(4)
Ezenkívül meg kell határozni a rendelkezésre álló összmennyiségeket a következő alidőszakra vonatkozóan,
ELFOGADTA EZT A RENDELETET:
1. cikk
(1) A 327/98/EK rendeletben említett, 09.4127, 09.4128, 09.4148, 09.4149, 09.4150, 09.4152, 09.4153, 09.4154, 09.4112, 09.4116, 09.4117, 09.4118, 09.4119 és 09.4166 tételszámú kontingensekhez kapcsolódó, 2007. január 1-jétől2007. január 17-ig rizsbehozatalra vonatkozóan benyújtott engedélykérelmek esetében az engedélyek az igényelt mennyiségeknek az e rendelet mellékletében meghatározott elosztási együtthatók alkalmazásával történő csökkentésével kapott mennyiségekre bocsáthatóak ki.
(2) A következő alidőszakra rendelkezésre álló összmennyiségek a mellékletben szerepelnek.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. január 26-án.